
AZ IDŐ RÉTEGEI

Kulcsszavak: idő rétegek téridő mozgás
Ez a fotográfiai projekt az idő és a térbeli mozgás kétdimenziós ábrázolását vizsgálja. A munkám célja, hogy lézerfény és a fotográfia segítségével bemutassam az idő múlását. Egyedi világítási technikát alkalmazva, vonallézer segítségével hoztam létre egy térbeli fényréteget, amelyben a mozgás új formákat eredményez A lézerfény és a kamera síkja éles szöget zár be egymással, így a térben mozgó személy vagy tárgy a lézerfényt folyamatosan más és más ponton metszi. A kamera ennek eredményeként absztrakt formák sokaságát rögzíteti, ami a végső képen összefüggő egységet alkot. Képeimet többféle fotográfia nyersanyagra rögzítettem például film, fotópapír, papírnegatív és digitális állomány.



